《饮周剑云盂山草堂》
明代·刘鸿渐

朝晖南国静山家，山色骈连百堞斜。长醉久拌千榼酒，良辰分付四时花。

云光倒映池头月，海色晴生阁外霞。城市不妨有丘壑，与君吟望向星槎。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。